พรีเมียร์ลีก ฤดูกาล 2024–25

พรีเมียร์ลีก ฤดูกาล 2024–25 เป็นฤดูกาลที่ 33 ของพรีเมียร์ลีก และเป็นฤดูกาลที่ 126 ของลีกสูงสุดฟุตบอลอังกฤษ แมนเชสเตอร์ซิตีเข้าสู่ฤดูกาลในฐานะแชมป์สี่สมัยแต่ไม่สามารถป้องกันตำแหน่งแชมป์ได้ ลิเวอร์พูลคว้าแชมป์ลีกสูงสุดได้เป็นสมัยที่ 20 โดยเหลือเกมแข่งขันอีก 4 นัด ทำสถิติเทียบเท่ากับสถิติของแมนเชสเตอร์ ยูไนเต็ดที่คว้าแชมป์ลีกอังกฤษ 20 สมัย
นัดการแข่งขันประกาศเมื่อวันที่ 18 มิถุนายน ค.ศ. 2024 ประกอบด้วย การแข่งขันในวันหยุดสุดสัปดาห์ 33 นัด, การแข่งขันกลางสัปดาห์ 4 นัด และวันหยุดธนาคาร 1 นัด ช่วงพักฤดูหนาวสองสัปดาห์ ซึ่งมีผลบังคับใช้ตั้งแต่ฤดูกาล 2019–20 ถูกยกเลิกตั้งแต่ต้นฤดูกาลนี้เพื่อให้ผู้เล่นได้พักร้อนช่วงฤดูร้อนนานขึ้น เพิ่มช่วงเวลาพักระหว่างนัดการแข่งขันที่ยาวนานขึ้นในช่วงวันหยุดระหว่างวันคริสต์มาสและวันปีใหม่ โดยไม่มีนัดการแข่งขันใด ๆ ในวันคริสต์มาสอีฟ
ตลาดซื้อขายนักเตะช่วงฤดูร้อนเปิดเมื่อวันที่ 14 มิถุนายน ค.ศ. 2024 และปิดเมื่อเวลา 23.00 น. (เวลาฤดูร้อนของอังกฤษ) เมื่อวันที่ 30 สิงหาคม ค.ศ. 2024 ตลาดซื้อขายนักเตะช่วงฤดูหนาวเปิดเมื่อวันที่ 1 มกราคม ค.ศ. 2025 และปิดเมื่อเวลา 23.00 น. (เวลามาตรฐานกรีนิช) ของวันที่ 3 กุมภาพันธ์ ค.ศ. 2025 นอกจากนี้ ยังเป็นฤดูกาลสุดท้ายที่จะใช้ลูกบอลแข่งขันที่สนับสนุนโดย ไนกี้ สำหรับลีกสูงสุด โดย พูมา จะกลายเป็นผู้จัดหาลูกบอลอย่างเป็นทางการของลีกสูงสุด เริ่มตั้งแต่ฤดูกาล 2025–26 เป็นต้นไป
ฤดูกาลนี้จะเป็นครั้งแรกที่ใช้เทคโนโลยีตรวจจับล้ำหน้ากึ่งอัตโนมัติตามที่สโมสรในพรีเมียร์ลีกตกลงกันเป็นเอกฉันท์ เทคโนโลยีดังกล่าวจะพร้อมใช้หลังจากการพักเบรคทีมชาติในช่วงฤดูใบไม้ร่วง แต่ถูกเลื่อนออกไปเพื่อทดสอบเทคโนโลยีเพิ่มเติม โดยทดสอบตั้งแต่การแข่งขันเอฟเอคัพรอบห้าเป็นต้นไป หลังจากนั้นพรีเมียร์ลีกก็ยืนยันว่าจะใช้เทคโนโลยีดังกล่าวในสัปดาห์การแข่งขันที่ 32 ในวันที่ 12 เมษายน ค.ศ. 2025 สนามกีฬาเอติฮัดเป็นสถานที่แรกที่ใช้เทคโนโลยีนี้อย่างเป็นทางการ ในนัดที่แมนเชสเตอร์ซิตีพบกับคริสตัลพาเลซ
สรุปฤดูกาล.
การออกจากตำแหน่งของผู้จัดการทีมครั้งแรกของฤดูกาลเกิดขึ้นเมื่อวันที่ 28 ตุลาคม 2024 เมื่อแมนเชสเตอร์ยูไนเต็ดปลดเอริก เติน ฮัคออกจากตำแหน่ง หลังจากพ่ายเวสต์แฮมยูไนเต็ด 2–1 สโมสรรั้งอยู่ในอันดับที่ 14 หลังจากลงเล่นไป 9 เกม โดยแพ้ไปแล้วเป็นนัดที่ 4 ของฤดูกาล รูแบน อามอริม ได้รับการประกาศเป็นผู้สืบทอดตำแหน่งเมื่อวันที่ 1 พฤศจิกายน และจะเข้ารับตำแหน่งในวันที่ 11 พฤศจิกายน การออกจากตำแหน่งครั้งที่ 2 ของผู้จัดการทีมในฤดูกาลนี้เกิดขึ้นเมื่อวันที่ 24 พฤศจิกายน เมื่อเลสเตอร์ซิตีปลดสตีฟ คูเปอร์ออกจากตำแหน่งหลังจากที่แพ้เชลซีคาบ้าน 1–2 สโมสรรั้งอยู่ในอันดับที่ 16 ในขณะนั้นและมีแต้มเหนือโซนตกชั้นเพียง 1 แต้ม โดยแพ้ไปแล้ว 6 นัดในฤดูกาลนี้และชนะเพียง 2 จาก 12 นัด เมื่อวันที่ 29 พฤศจิกายน 2024 เลสเตอร์ซิตีประกาศแต่งตั้งรืด ฟัน นิสเติลโรย อดีตผู้ช่วยผู้จัดการทีมแมนเชสเตอร์ยูไนเต็ดเป็นผู้จัดการทีมด้วยสัญญา 3 ปี
แมนเชสเตอร์ซิตี แชมป์เก่าต้องพบกับความพ่ายแพ้ในลีก 4 นัดติดต่อกัน ซึ่งถือเป็นสถิติที่แย่ที่สุดของพวกเขาตั้งแต่ปี 2008 โดยเป็นส่วนหนึ่งของสถิติไม่ชนะใคร 7 นัดในทุกรายการ ซึ่งรวมถึงความพ่ายแพ้ 0–4 ในบ้านต่อทอตนัมฮอตสเปอร์ เมื่อวันที่ 23 พฤศจิกายน 2024
เมื่อวันที่ 7 ธันวาคม 2024 การแข่งขันระหว่างเอฟเวอร์ตันกับลิเวอร์พูลถูกเลื่อนออกไปเนื่องจากสภาพอากาศไม่เอื้ออำนวยอันเป็นผลมาจากพายุดาร์ราห์
เมื่อวันที่ 15 ธันวาคม ค.ศ. 2024 วุลเวอร์แฮมป์ตันวอนเดอเรอส์ปลดแกรี โอนีล ออกจากตำแหน่งหัวหน้าโค้ช หลังจากพ่ายอิปสวิชทาวน์คาบ้าน 1–2 เป็นการพ่ายแพ้นัดที่ 11 จาก 16 นัด โดยสโมสรอยู่ในอันดับที่ 19 ห่างจากโซนปลอดภัย 4 แต้ม ชนะเพียง 2 นัดเท่านั้น ในวันเดียวกัน เซาธ์แฮมป์ตันปลดรัสเซลล์ มาร์ตินออกจากตำแหน่งหลังจากเปิดบ้านพ่ายทอตนัมฮอตสเปอร์ 0–5 เขาถูกแทนที่โดยอีวาน ยูริช
ในวันที่ 8 มกราคม ค.ศ. 2025 เวสต์แฮมยูไนเต็ดปลดยูเลน โลเปเตกีออกจากตำแหน่งขณะที่สโมสรรั้งอยู่ในอันดับที่ 14 เกมสุดท้ายที่เขาคุมทีมคือเกมเยือนที่พ่ายต่อแมนเชสเตอร์ซิตี้ 4–1 เกรอัม พอตเตอร์ อดีตผู้จัดการทีมไบรตันแอนด์โฮฟอัลเบียนและเชลซี ได้รับการยืนยันให้เป็นผู้จัดการทีมคนใหม่ในวันที่ 9 มกราคม วันเดียวกันนั้น เอฟเวอร์ตันปลดชอน ไดช์ ออกจากตำแหน่ง เพียงไม่กี่ชั่วโมงก่อนที่สโมสรจะลงเล่นในเอฟเอคัพ
ทีม.
ทีมที่เข้าแข่งขันในฤดูกาลนี้มีทั้งหมด 20 ทีม โดยแบ่งเป็น 17 ทีมมาจากฤดูกาลที่แล้วและ 3 ทีมที่เลื่อนชั้นขึ้นมาจากแชมเปียนชิป ทีมที่เลื่อนชั้นขึ้นมา ได้แก่ เลสเตอร์ซิตี, อิปสวิชทาวน์และเซาแทมป์ตัน โดยเลสเตอร์ซิตีและเซาแทมป์ตันกลับมาหลังจากหายไปหนึ่งปี ขณะที่อิปสวิชทาวน์กลับมาหลังจากหายไปยี่สิบสองปี ทั้งสามทีมแทนที่ ลูตันทาวน์, เบิร์นลีย์และเชฟฟีลด์ยูไนเต็ด ที่ตกชั้นไปแชมเปียนชิป หลังแข่งขันในลีกสูงสุดหนึ่งปี ซึ่งเป็นครั้งแรกนับตั้งแต่ฤดูกาล 1997–98 ที่สามทีมที่เลื่อนชั้นขึ้นมาแล้วตกชั้นหลังแข่งขันแค่หนึ่งฤดูกาล ฤดูกาลนี้เป็นฤดูกาลแรกนับตั้งแต่ฤดูกาล 2015–16 ที่ไม่มีทีมจากยอร์กเชอร์แข่งขันในลีก
" หมายเหตุ: รายการตารางเรียงตามตัวอักษร"
ตารางคะแนน.
<onlyinclude></onlyinclude>
 "ณ วันที่ 25 พฤษภาคม 2025"
หมายเหตุ: 4 – ผู้เล่นที่ทำคนเดียว 4 ประตู